Ce a spus Gică Hagi despre întâlnirea cu Maradona: "A fost o mândrie că m-au comparat cu el".
Diego Armando Maradona a murit la vârsta de 60 de ani. Gică Hagi a vorbit despre întâlnire cu Maradona, de la Campionatul Mondial din 1990. În acel meci, România a remizat cu Argentina, scor 1-1.
Decesul prematur al lui Maradona a întristat întreaga lume a fotbalului. Într-o intervenţie telefonică la Aleph News, Gică Hagi a explicat ceea ce a însemnat Maradona pentru fotbal."Este o zi tristă. Este un moment trist pentru tot fotbalul. Din păcate, s-a stins un geniu, un jucător care a iubit mingea. Şi ne-a făcut să iubim mingea, să o dorim, plăcerea de a juca fotbal.Un geniu. Un jucător mare, jucător care a făcut mândră ţara lui", a spus Hagi.Cei doi s-au întâlnit în 1990, la Campionatul Mondial din Italia. România şi Argentina au jucat în aceeaşi grupă şi s-au întâlnit în runda a treia."A fost o mândrie că m-au comparat cu el. Am făcut schimb de tricouri. A fost drăguţ, un om vesel. Ştia că este înzestrat şi dădea şi la ceilalţi", a spus Hagi despre acel meci.Partida s-a terminat la egalitate, 1-1. Pentru România a marcat Gabi Balint, în timp ce pentru argentinieni a înscris Pedro Monzon.